smcproject/ml-wiki-sentences huggingface dataset:
എം.പി. പോളിന്റെ ട്യൂട്ടോറിയൽ കോളെജിൽ (പോൾസ്‌ കോളേജിൽ) ഇംഗ്ലീഷ്‌ അധ്യാപകനായി എത്തിയകാലത്തു് (1945) സി. ജെ. തോമസ്, എം.പി. പോളിന്റെ മൂത്തപുത്രിയായ റോസിയുമായി പ്രണയത്തിലായി.
റോസിയുടെയും സി.ജെ.യുടെയും പ്രണയത്തോട്‌ പുരോഗമന സാഹിത്യപ്രസ്‌ഥാനത്തിന്റെ നായകനായിരുന്നെങ്കിലും എം.പി. പോളിന്‌ യോജിപ്പുണ്ടായിരുന്നില്ല.
എതിർപ്പുകളുടെ നാളുകൾക്കൊടുവിൽ സി.ജെ. സഭ മാറണമെന്ന വ്യവസ്ഥയിലാണു് എം.പി. പോൾ അവരുടെ വിവാഹത്തിനു് സമ്മതം നല്കിയതു്.
1951 ജനുവരി 18-നായിരുന്നു ഇവരുടെ വിവാഹം.
വിവാഹത്തിനു് ശേഷം കുറെക്കാലം ഇവർ കൂത്താട്ടുകുളത്തെ ചൊള്ളമ്പേൽ വീട്ടിൽ താമസിച്ചു.
വിവാഹത്തിന്റെ പിറ്റേ മാസം, അതായതു് 1951 ഫെബ്രുവരി 21-നു് സിജെയുടെ പിതാവ് മരണമടഞ്ഞു.
ഒന്നര വർഷത്തിനു് ശേഷം എം പി പോളും മരിച്ചു.
സാഹിത്യരംഗത്തു്
എം. പി. പോൾസ് കോളേജിൽ അദ്ധ്യാപകനായിരുന്ന കാലഘട്ടത്തിലാണു് സി.ജെ. സാഹിത്യരംഗത്തു് പ്രത്യക്ഷപ്പെടുന്നതു്.
പ്രൊഫസർ എം.പി. പോളുമായുള്ള ബന്ധവും അദ്ദേഹത്തിന്റെ പ്രോത്സാഹനവും സി.ജെ.യെ ഗുണകരമായി സ്വാധീനിച്ചു.
ഏതുകാര്യവും മൌലികമായും വിദഗ്ദ്ധമായും അവതരിപ്പിക്കുവാൻ അപാരമായ കഴിവുണ്ടായിരുന്നു സി.ജെ.യ്ക്കു്.
അവൻ വീണ്ടും വരുന്നു എന്ന നാടകം 1949-ൽ പ്രസിദ്ധീകരിച്ചു.
പ്രാചീന യവന നാടകങ്ങളുടെ സ്വാധീനം ഈ കൃതിയിൽ പ്രകടമാണു്.
കേരള സാഹിത്യ അക്കാദമി ഈ കൃതിയുടെ ആംഗല പരിഭാഷ 1979-ൽ പ്രസിദ്ധീകരിച്ചിട്ടുണ്ടു്.
1950-ൽ പ്രസിദ്ധീകരിച്ച ഉയരുന്ന യവനിക എന്ന ലേഖനസമാഹാരം നാടകരചന, അവതരണം, സംവിധാനം തുടങ്ങിയ വിവിധ ഘടകങ്ങളെക്കുറിച്ചു് പ്രതിപാദിക്കുന്നു .
മലയാള നാടകപ്രസ്ഥാനത്തിന്റെ വേരുകൾ, നാടകവും ഇതര കലകളും, മലയാളത്തിലെ രാഷ്ട്രീയ നാടകങ്ങൾ, ഭാഷയിലെ ഇബ്സൻ പ്രസ്ഥാനം, രംഗസംവിധാനം, കാഴ്ചക്കാർ തുടങ്ങിയവയാണ് ഈ കൃതിയിലെ ചർച്ചാവിഷയങ്ങൾ.
1953-ൽ പ്രസിദ്ധീകരിച്ച ഇവൻ എന്റെ പ്രിയ പുത്രൻ എന്നകൃതി പതിനഞ്ച് ഉപന്യാസങ്ങളുടെ  സമാഹാരമാണു്.
വേഷവും സദാചാരവും , കുറുക്കുവഴികൾ , എ. ബാലകൃഷ്ണപിള്ള എന്തു ചെയ്തു?
, എന്റെ ചങ്ങമ്പുഴ തുടങ്ങിയ ഉപന്യാസങ്ങളാണു് ഇതിൽ.
ഇബ്സനുശേഷം പാശ്ചാത്യ നാടകരംഗത്തുണ്ടായ മാറ്റങ്ങൾ സി.ജെ. തോമസ് ഉൾക്കൊണ്ടു.
മൊണ്ടാഷിന്റെ സൗന്ദര്യശാസ്ത്രവും എക്സ്പ്രഷനിസ്റ്റ് ദർശനവും സ്വാംശീകരിച്ച നാടകങ്ങൾ സി.ജെ.യാണ് മലയാളത്തിൽ അവതരിപ്പിച്ചുതുടങ്ങിയതു്.
മതവും കമ്യൂണിസവും , അവൻ വീണ്ടും വരുന്നു , 1128-ൽ ക്രൈം 27 , ഉയരുന്ന യവനിക , ആ മനുഷ്യൻ നീ തന്നെ , വിലയിരുത്തൽ , ശലോമി , വിഷവൃക്ഷം , ആന്റിഗണി , കീടജന്മം , ലിസിസ്ട്രാറ്റ , ഈഡിപ്പസ് , പിശുക്കന്റെ കല്യാണം , ഇവനെന്റെ പ്രിയപുത്രൻ , ധിക്കാരിയുടെ കാതൽ , മനുഷ്യന്റെ വളർച്ച , ജനുവരി 9 , രണ്ടു ചൈനയിൽ , നട്ടുച്ചയ്ക്കിരുട്ട് മുതലായവ തോമസിന്റെ ശ്രദ്ധേയമായ കൃതികളാണു്.
തമിഴിലെ പ്രശസ്ത എഴുത്തുകാരനായ സുന്ദരരാമസ്വാമി രചിച്ച ജെ.ജെ: ചില കുറിപ്പുകൾ എന്ന നോവലിലെ പ്രധാന കഥാപാത്രമായ ജെ.ജെ യുടെ പ്രാഗ് രൂപം സി.ജെ. തോമസാണെന്നു കരുതപ്പെടുന്നു.
വിവാഹശേഷം ആകാശവാണിയുടെ (ഓൾ ഇന്ത്യാ റേഡിയോ) തിരുവന്തപുരം നിലയത്തിൽ കുറച്ചുകാലം പ്രൊഡ്യൂസറായി ജോലി ചെയ്തു.
അതു രാജിവെച്ചശേഷം മദിരാശിയിൽ ദക്ഷിണഭാഷാ ഗ്രന്ഥമണ്ഡലത്തിന്റെ പ്രൊഡക്ഷൻ ആഫീസറായി നിയമിതനായി.
ഒരു വർഷത്തിനുശേഷം അതും ഉപേക്ഷിച്ചു.
സി.ജെ എവിടെ ജോലിയിൽ പ്രവേശിക്കുമ്പോഴും ഒരു രാജിക്കത്ത് എഴുതി കീശയിൽ സൂക്ഷിയ്ക്കുവാൻ മറക്കാറില്ല.
അഭിപ്രായവ്യത്യാസം തോന്നുന്ന ആദ്യ സന്ദർഭത്തിൽത്തന്നെ അത് പ്രയോഗിയ്ക്കാൻ ശ്രദ്ധിക്കുകയും ചെയ്തിരുന്നു.
കോട്ടയം സാഹിത്യപ്രവർത്തക സഹകരണസംഘത്തിന്റെ പ്രാരംഭകാലം മുതൽ അതിന്റെ വളർച്ചയ്ക്കും പുരോഗതിയ്ക്കും വേണ്ടി സി.ജെ. വളരെയധികം പ്രവർത്തിച്ചിട്ടുണ്ടു്.
എൻ.ബി.എസ്സിന്റെ എംബ്ലം അരയന്നത്തിന്റെ മാതൃകയിൽ രൂപകല്പന ചെയ്തത് സി.ജെ.ആണ്‌.
മലയാളഗ്രന്ഥങ്ങൾക്ക് ഇന്നു കാണുന്നവിധം മനോജ്ഞമായ മുഖഛായ നൽകിയതിനു പിന്നിൽ സി.ജെ. യുടെ ഭാവനയും കഴിവും നല്ലപോലെ പണിയെടുത്തിട്ടുണ്ട്.
കഥ , ചിത്രോദയം , പ്രസന്നകേരളം , നവസാഹിതി , ഡെമോക്രാറ്റ് തുടങ്ങിയ ആനുകാലിക പ്രസിദ്ധീകരണങ്ങളുടെ പത്രാധിപസമിതിയിൽ മുഖ്യസ്ഥാനം വഹിച്ചിട്ടുണ്ട്.
ദീനബന്ധു , വീക്കിലി കേരള , ഡെമോക്രാറ്റ് തിയ്യേറ്റേഴ്സ് , വോയ്സ് ഓഫ് കേരള എന്നിവയുടെ അണിയറയിലും സി.ജെ. പ്രവർത്തിച്ചിരുന്നു.
എറണാകുളത്തെ ഡെമോക്രാറ്റ് പബ്ളിക്കേഷൻസായിരുന്നു, സി.ജെ.യുടെ അവസാനകാല പ്രവർത്തനമണ്ഡലം.
1959-ൽ വിമോചനസമരത്തിന്റെയൊപ്പം സിജെ നിലയുറപ്പിച്ചിരുന്നു.
ജനാധിപത്യ വാദിയായ സി.ജെ. സത്യത്തിനും നീതിക്കും എതിരായ എല്ലാ പ്രവണതകൾക്കുമെതിരെ പ്രതിഷേധശബ്ദമുയർത്തി.
കക്ഷിരാഷ്ട്രീയത്തിനതിതമായി ചിന്തിക്കുവാനും പ്രവർത്തിക്കുവാനും സി.ജെക്ക് കഴിഞ്ഞിരുന്നു.
സ്വന്തം ചിന്തകൾക്കും നിരീക്ഷണങ്ങൾക്കും നിഗമനങ്ങൾക്കും അതീതമായി മറ്റൊന്നിനേയും അനുസരിക്കുവാൻ തയ്യാറാകാതിരുന്നതുകൊണ്ടുതന്നെ ഏറെ വിമർശനങ്ങൾക്കു വിധേയനായിട്ടുമുണ്ടു്.
നാല്പത്തിരണ്ടാമത്തെ വയസ്സിൽ കഠിനരോഗിയായി വെല്ലൂരിലെത്തിയ തോമസ് 1960 ജൂലൈ 14-ആം തീയതി അന്തരിച്ചു.
മസ്തിഷ്കാർബുദമായിരുന്നു രോഗം.
ഇദ്ദേഹത്തിന്റെ മരണാനന്തരം ഭാര്യ റോസി തോമസ് ഇവൻ എന്റെ പ്രിയ സി.ജെ. എന്ന പേരിൽ ആത്മകഥാപരമായ ഒരു കൃതി പ്രസിദ്ധീകരിക്കുകയുണ്ടായി.
42 വർഷത്തെ അദ്ദേഹത്തിന്റെ ജീവിതത്തിന്റെ അവസാനകാലഘട്ടത്തിൽ നാലുവർഷത്തെ കാമുകിയും ഒമ്പതുവർഷത്തെ ഭാര്യയുമായി താൻ കഴിഞ്ഞുവെന്നാണു് റോസി എഴുതിയതു്.
സി.ജെ അന്തരിച്ചപ്പോൾ മഹാകവി ജി.ശങ്കരക്കുറുപ്പ് വിലപിച്ചതിങ്ങനെയാണു്: "സാഹിത്യത്തിലെ ധീരവും സ്വതന്ത്രവുമായ ശബ്ദമായിരുന്നു സി.ജെ. തോമസ് .ആ ശബ്ദം അപഥ സഞ്ചാരികളെ നടുക്കിയിട്ടുണ്ട്, വിലക്കിയിട്ടുണ്ട്. അത് നിത്യനിശ്ശബ്ദതയിൽ ലയിച്ചുപോയെന്നറിയുമ്പോൾ ആരാണ് വിഷാദിക്കാതിരിക്കുക."
1948 മുതൽക്കാണ് സി.ജെയുടെ കൃതികൾ പ്രസിദ്ധീകൃതമാകുന്നത്.
സ്വന്തം രചനകൾ സോഷ്യലിസം (1948 ജൂൺ ) മതവും കമ്യൂണിസവും (1948 ജൂലൈ ) അവൻ വീണ്ടും വരുന്നു (1949 ആഗസ്റ്റ് ) ഉയരുന്ന യവനിക (1950 ഒക്ടോബർ ) വിലയിരുത്തൽ (1951 സെപ്തംബർ) ഇവനെന്റെ പ്രിയ പുത്രൻ (1953 ഏപ്രിൽ ) 1128-ൽ ക്രൈം 27 (1954 ജനുവരി) ശലോമി (1954 സെപ്തംബർ) ആ മനുഷ്യൻ നീ തന്നെ (1955 മെയ്) ധിക്കാരിയുടെ കാതൽ (1955 മെയ്) മനുഷ്യന്റെ വളർച്ച (1960 ഏപ്രിൽ) പിശുക്കന്റെ കല്യാണം (1960 ആഗസ്റ്റ്) വിഷവൃക്ഷം (1960 ആഗസ്റ്റ്) സി.ജെ.വിചാരവും വീക്ഷണവും(1985) അന്വേഷണങ്ങൾ(2004 ജൂലൈ).
വിവർത്തനങ്ങൾ ജനുവരി ഒമ്പത് (1952 ജൂൺ) ആന്റിഗണി(1955 ഫെബ്രുവരി) നട്ടുച്ചക്കിരുട്ട്(1955 നവംബർ) ഭൂതം (1956 മെയ്) രണ്ടു ചൈനയിൽ(1956 ഒക്ടോബർ) ലിസി സ്ടാറ്റ (1960 ഫെബ്രുവരി) കീടജന്മം (1960 സെപ്തബർ) അപൂർണ്ണങ്ങൾ ഈഡിപ്പസ് ഹാംലറ്റ് ( അച്ചടിച്ചിട്ടില്ല) അപ്രകാശിതം
കാൽ‍വരിയിലെ കല്പപാദപം -ചലച്ചിത്ര തിരക്കഥ (1949-50-ൽ രചിച്ചതു്) സി.ജെ. തോമസ്സിനെപ്പറ്റിയുള്ള കൃതികൾ ഇവൻ എന്റെ പ്രിയ സി.ജെ. (റോസി തോമസ്, 1970) സി. ജെ. തോമസ് പ്രിയപ്പെട്ട ധിക്കാരി (ഡോ.കെ. ജോയ് പോൾ, 2003) മണൽ‍ക്കാറ്റിന്റെ ശബ്ദം (ഡോ.ജോർ‍ജ് ഓണക്കൂർ‍, 2010) സി.ജെ. എന്ന വിമർശകൻ (ഡോ.എം.എസ്.പോൾ,പാബ്ലോ ബുക്സ്) സഹോദരങ്ങൾ
അഞ്ചു് സഹോദരിമാരും ഒരു സഹോദരനുമാണു് അദ്ദേഹത്തിനുണ്ടായിരുന്നതു്.
പ്രശസ്ത കവയിത്രി മേരി ജോൺ കൂത്താട്ടുകുളം സി.ജെ. തോമസിന്റെ മൂത്ത സഹോദരിയാണു്.
സി.ജെ തോമസ്സിന്റെ ജ്യേഷ്ഠനായിരുന്ന സി.ജെ. ജോസഫ് (1910-1943) സ്വാതന്ത്ര്യസമരസേനാനിയും സ്റ്റേറ്റ് കോൺഗ്രസ് പ്രവർ‍ത്തകനുമായിരുന്നു.
വിദ്യാർ‍ത്ഥിയായി സി.എം.എസ്സിൽ പഠിക്കവെ രാഷ്ട്രീയത്തിൽ‍ പ്രവേശിച്ച അദ്ദേഹം 1938-ലെ സ്റ്റേറ്റ് കോൺഗ്രസ് പ്രക്ഷോഭത്തിൽ‍ പങ്കെടുക്കവെ പോലീസ് മർ‍ദനമേറ്റു് രോഗിയായി.
1943 മാർ‍ച്ച് 24നു് മരിച്ചു.
മക്കൾ
സി.ജെ – റോസിദമ്പതികളുടെ മൂന്നുമക്കളിൽ മൂത്തയാൾ ബിനോയ്‌ കാനഡ സൺ മാഗസിന്റെ മുൻ എഡിറ്ററാണു്; ഭാര്യ അഡ്വ.
ജിൻസി.
ബീന എംസണാണു് മക്കളിൽ രണ്ടാമത്തെയാൾ; ഭർ‍ത്താവു് അഡ്വ.
എംസൺ കാത്തലിക്‌ സിറിയൻ ബാങ്ക്‌ റിട്ട.
ലോ ഓഫിസറായി വിരമിച്ചു.
ഇളയമകൻ പോൾ സി തോമസ്‌ സൗത്ത്‌ ഇന്ത്യൻ ബാങ്ക്‌ ഇടപ്പള്ളി ശാഖ അസി.
മാനേജരാണു്.
സി.ജെ സ്മാരക പ്രസംഗങ്ങളും, പ്രസംഗസമിതിയും പ്രഫ.
സാറാ ജോസഫ് 2009-ലെ സി ജെ സ്മാരക പ്രസംഗം നടത്തുന്നു.
വലത്തുനിന്നു് മൂന്നാമതിരിക്കുന്നതു് പ്രഫ.
എം കെ സാനു .
സി.ജെ.യെ ആദരിക്കാൻ സ്നേഹിതർ1961-ൽ രൂപം കൊടുത്ത സാഹിത്യചർച്ചാവേദിയാണു് സി.ജെ. സ്മാരക പ്രസംഗസമിതി .
1961 ൽ സി.ജെ. സ്മാരക പ്രസംഗം ആരംഭിച്ചു.
പാസ്സുമൂലമായിരുന്നു പ്രവേശനം.
പ്രതിവർഷം തിരഞ്ഞെടുക്കുന്ന വിഷയത്തെക്കുറിച്ചാണ് പ്രസംഗം.
സാഹിത്യം മാത്രമല്ല സാഹിത്യേതര വിഷയങ്ങളും ചർച്ചചെയ്യപ്പെടാറുണ്ട്.
എങ്കിലും നാടകത്തിനായിരുന്നു മുന്തിയ പരിഗണന.
ഒരു സമയത്തു് കേരളത്തിലെ ഏറ്റവും വലിയ സാംസ്കാരിക വേദിയായിരുന്നു  സി.ജെ. സ്മാരകസമിതി.
സാഹിത്യസമ്മേളനങ്ങൾ, ചർച്ചകൾ, സംവാദങ്ങൾ, പുസ്തകപ്രസാധനം എല്ലാം കൊണ്ടും സജീവമായ വേദിയായിരുന്നു ഇതു്.
സമ്മേളനങ്ങളിൽ അവതരിക്കപ്പെടുന്ന പ്രബന്ധങ്ങൾ ആദ്യകാലത്തു് പുസ്തകങ്ങളാക്കി പ്രസിദ്ധീകരിച്ചിരുന്നു.
നാടകം ഒരു പഠനം, നോവൽ, ശാസ്ത്രയുഗത്തിൽ, ജവഹർലാൽ നെഹ്റു, നാടകക്കളരി, റോമിൽ നിന്നുള്ള കത്തുകൾ എന്നിവയാണു് പ്രസിദ്ധീകരിച്ച പുസ്തകങ്ങൾ.
പല കാരണങ്ങളാൽ അതു തുടരാൻ കഴിഞ്ഞില്ല.
‘നാടകം ഒരു പഠനം’ കേരള യൂണിവേഴ്സിറ്റിയുടെ പാഠപുസ്തകമായിരുന്നു.
‘ജവഹർലാൽ നെഹ്രു’ മധുര യൂണിവേഴ്സിറ്റിയിലും .
മറ്റു് ഗ്രന്ഥങ്ങളിലെ പല പ്രബന്ധങ്ങളും ഹൈസ്ക്കൂൾ ക്ളാസുകളിലെ മലയാളം പാഠാവലിയിലും വന്നിട്ടുണ്ട്.
സി.ജെ സ്മാരക പ്രസംഗസമിതിയുടെ ആദ്യകാലത്തെ രക്ഷാധികാരിയായിരുന്ന ഡോ. അബ്രാഹം വടക്കേലിന്റെ പേരിൽ  ഏർ‍പ്പെടുത്തിയ അവാർഡ് 1980 മുതൽ കൊടുത്തുതുടങ്ങി.
കേരളത്തിലെ ഒട്ടേറെ പ്രമുഖസാഹിത്യകാരൻമാർ ഡോ. അബ്രാഹം വടക്കേൽ അവാർഡ് നേടിയിട്ടുണ്ടു്.
കൂത്താട്ടുകുളം ഗ്രാമപഞ്ചായത്തും എറണാകുളം ജില്ലാ പഞ്ചായത്തും മുൻ‍കയ്യെടുത്ത് 2009-ൽ  സി.ജെ സ്മാരക മന്ദിരം പണിതീർത്തു.
സി.ജെ സ്മാരക പ്രസംഗസമിതിയുടെ ഓഫീസ് ഇവിടെയാണിപ്പോൾ പ്രവർ‍ത്തിക്കുന്നതു്.
പ്രൊഫ. എം.കെ.സാനു , ചെമ്മനം ചാക്കോ , ഡോ.സുകുമാർ അഴീക്കോട് , പെരുമ്പടവം ശ്രീധരൻ , ഡോ.ജോർജ്ജ് ഓണക്കൂർ , സി.എൻ. കുട്ടപ്പൻ , ആർ.എസ്. പൊതുവാൾ എന്നിവരാണു് സി.ജെ സ്മാരക പ്രസംഗസമിതിയുടെ രക്ഷാധികാരികൾ.
മലയാള നാടകവേദി അവലംബം
സി.ജെ മോഹൻ
മലയാള, തമിഴ്, തെലുങ്ക് , കന്നട, സിംഹളചലച്ചിത്രരംഗത്ത് ക്യാമറാമേൻ എന്ന നിലയിൽ അറുപതുകളിലുംഎഴുപതുകളിലും പ്രവർത്തിച്ച വ്യക്തിയാണ് സി ജെ മോഹൻ അഥവാ സി.ജെ മോഹൻറാവു .
1924 നവംബർ 15 നു ശ്രീ ജാനകിറാമിന്റെയും ശ്രീമതി രത്നമ്മയുടെയും പുത്രനായി  മദ്രാസിൽ ജനിച്ചു.
സിനിമാ ഫോട്ടോഗ്രാഫി പഠിക്കുന്നതിനായി മദ്രാസ് സ്റ്റുഡിയോകളിൽ പഠിച്ചു.
1952 ൽ പണം എന്ന തമിഴ് ചിത്രത്തിന്റെ ക്യാമറാമാനായിട്ടാണ് മോഹൻ സിനിമാരംഗവുമായി ബന്ധപ്പെടുന്നത്.
ഇദ്ദേഹം ക്യാമറാ കൈകാര്യം ചെയ്ത ആദ്യ മലയാള ചിത്രം കുട്ടിക്കുപ്പായമാണ്.
മോഹൻ ജെ. ശശികുമാറിന്റെ ചിത്രങ്ങൾക്കു വേണ്ടിയാണ് അധികം മലയാളത്തിൽ കാമറ  കൈകാര്യം ചെയ്തിട്ടുള്ളത് .
മോഹന്റെ പത്നി ശ്രീമതി.മീനാദേവിയാണ്.
പ്രവർത്തിച്ച ചിത്രങ്ങൾ ചലച്ചിത്രം വർഷം നിർമ്മാണം സംവിധാനം കുട്ടിക്കുപ്പായം 1964 ടി.ഇ.
വാസുദേവൻ എം കൃഷ്ണൻ നായർ ആയിഷ 1964 എം. കുഞ്ചാക്കോ എം. കുഞ്ചാക്കോ കാവ്യമേള 1965 ടി.ഇ.
വാസുദേവൻ എം കൃഷ്ണൻ നായർ കനകച്ചിലങ്ക 1966 സുന്ദർലാൽ നഹാത എം കൃഷ്ണൻ നായർ [ഉദ്യോഗസ്ഥ]] 1967 പി.എസ് ദാസ് പി. വേണു വിദ്യാർത്ഥി 1968 കെ.പി. കൊട്ടാരക്കര ജെ. ശശികുമാർ ലവ് ഇൻ കേരള 1968 കെ.പി. കൊട്ടാരക്കര ജെ. ശശികുമാർ റസ്റ്റ് ഹൗസ് 1969 കെ.പി. കൊട്ടാരക്കര ജെ. ശശികുമാർ വീട്ടുമൃഗം 1969 പി സുകുമാരൻ ജി അർജ്ജുനൻ പി. വേണു നിലയ്ക്കാത്ത ചലനങ്ങൾ 1970 മിസ്സിസ് കെ സുകുമാരൻ കെ സുകുമാരൻ സി.ഐ.ഡി. നസീർ 1971 വേണുഗോപാല മേനോൻ പി. വേണു സുമംഗലി 1971 പി‌.
എസ്. വീരപ്പ എം കെ രാമു തിരുവാഭരണം 1973 ഇ.
കെ. ത്യാഗരാജൻ ജെ. ശശികുമാർ ഇന്റർവ്യൂ 1973 തിരുപ്പതി ചെട്ടിയാർ ജെ. ശശികുമാർ നൈറ്റ്‌ ഡ്യൂട്ടി 1974 തിരുപ്പതി ചെട്ടിയാർ ജെ. ശശികുമാർ പഞ്ചതന്ത്രം 1974 ഇ.
കെ.ത്യാഗരാജൻ ജെ. ശശികുമാർ പാലാഴി മഥനം 1975 ഇ കെ ത്യാഗരാജൻ ജെ. ശശികുമാർ ആരണ്യകാണ്ഡം 1975 ആർ എസ് പ്രഭു ജെ. ശശികുമാർ അഭിമാനം 1975 ആർ എസ് പ്രഭു ജെ. ശശികുമാർ സമ്മാനം 1975 തിരുപ്പതി ചെട്ടിയാർ ജെ. ശശികുമാർ സ്വിമ്മിംഗ്പൂൾ 1976 തയ്യിൽ കുഞ്ഞിക്കണ്ടൻ ജെ. ശശികുമാർ അമൃതവർഷിണി 1976 ആർ എസ് പ്രഭു ജെ. ശശികുമാർ ചതുർവ്വേദം 1977 എസ് എസ് ആർ കലൈവാണൻ ജെ. ശശികുമാർ മോഹവും മുക്തിയും 1977 എം എസ് നാഗരാജൻ , പി എസ് ശേഖർ ജെ. ശശികുമാർ ലക്ഷ്മി 1977 ഇ.
കെ.ത്യാഗരാജൻ ജെ. ശശികുമാർ പരിവർത്തനം 1977 എൻ സി മേനോൻ ജെ. ശശികുമാർ പഞ്ചാമൃതം 1977 ഇ.
കെ.ത്യാഗരാജൻ ജെ. ശശികുമാർ ഭാര്യയും കാമുകിയും 1978 ഷണ്മുഖരത്നാ ഫിലിംസ് ജെ. ശശികുമാർ ആൾമാറാട്ടം 1978 ലേഖ മൂവീസ് പി. വേണു പിച്ചാത്തിക്കുട്ടപ്പൻ 1979 എസ് ഡി എം കമ്പൈൻസ് പി. വേണു അമൃതചുംബനം 1979 എ രഘുനാഥ് പി. വേണു , അവലംബം
ശ്വെദഗൊൺ പഗോഡ
മ്യാന്മാറിലെ റംഗൂൺ നഗരത്തിൽ സ്ഥിതിചെയ്യുന്ന ഒരു ബൗദ്ധ സ്തൂപമാണ് ശ്വെദഗോൺ പഗോഡ (ഇംഗ്ലീഷ്: Shwedagon Pagoda ബർമീസ്: ရွှေတိဂုံဘုရား, IPA: [ʃwèdəɡòʊɴ pʰəjá])) ശ്വെദഗൊൺ സേദി ദൊ എന്നാണ് ഇതിന്റെ ഔദ്യോഗിക നാമം.
സുവർണ്ണ പഗോഡ , ദഗോൺ പഗോഡ എന്നി പേരുകളിലും ഇത് അറിയപ്പെടുന്നു.
99 മീറ്റർ (325 ft) ഉയരമുള്ള ഈ സ്തൂപം സിങുറ്റാര എന്ന ഒരു കുന്നിന്മുകളിലാണ് സ്ഥിതിചെയ്യുന്നത്.
ശ്വേത പണ്ഡിറ്റ്
ശ്വേത പണ്ഡിറ്റ് (Shweta Pandit) (ജനനം: 7 July 1986) ഒരു ബോളിവുഡ് പിന്നണി ഗായികയും, ഗാനരചയിതാവും കലാകാരിയും നടിയുമാണ്.
പ്രശസ്ത ക്ലാസിക്കൽ സംഗീത ഗായകനും  പത്മവിഭൂഷൺ ജേതാവുമായ പണ്ഡിറ്റ് ജസ്‌രാജിന്റെ അനന്തരവളാണ്.
തെലുങ്ക്, തമിഴ് ഭാഷകളിലെ  സിനിമകളിലും ഇതര ഇന്ത്യൻ ഭാഷാ സിനിമകളിലും ജനപ്രിയമായ പല ഗാനങ്ങളും ആലപിച്ചിട്ടുണ്ട്.
ഗാനങ്ങളുടെ പട്ടിക ആത്മീയ-സംസ്കൃത ഭക്തി ഗാന  ആൽബങ്ങൾ മഹാലക്ഷ്മി : പത്മവിഭൂഷൻ പണ്ഡിറ്റ് ജസ്‌രാജിനൊപ്പമുള്ള ആൽബം ദശാവതാർ with രത്തൻ മോഹൻ ശർമ ഗണേശ with ശങ്കർ മഹാദേവൻ സുഖ് സമൃദ്ധി സുരക്ഷ with ശ്രദ്ധ പണ്ഡിറ്റ് റാസ് ദിയാൻ ഗല്ലൻ with ഗുർമീത് സിംഗ് ദ സ്റ്റാർസ് with ഗുർമീത് സിംഗ് അവലംബം പുറംകണ്ണികൾ ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് ശ്വേത പണ്ഡിറ്റ്
ശ്വേത ബച്ചൻ നന്ദ
ശ്വേത ബച്ചൻ നന്ദ (ജനനം: 17 മാർച്ച് 1974) ഒരു ഇന്ത്യൻ കോളമിസ്റ്റും എഴുത്തുകാരിയും മുൻ മോഡലുമാണ്.
ഡെയ്‌ലി ന്യൂസ് ആൻഡ് അനാലിസിസ് , വോഗ് ഇന്ത്യ എന്നിവയുടെ കോളമിസ്റ്റായി പ്രവർത്തിക്കുന്ന അവർ പാരഡൈസ് ടവേഴ്‌സ് എന്ന ഏറ്റവും കൂടുതൽ വിറ്റഴിക്കപ്പെടുന്ന നോവലിന്റെ രചയിതാവുകൂടിയാണ്.
ടെലിവിഷൻ പരസ്യങ്ങളുടെ മോഡലായി പ്രവർത്തിച്ചിട്ടുള്ളത് കൂടാതെ 2018 ൽ സ്വന്തം ഫാഷൻ ലേബലായ MXS ആരംഭിച്ചു.
ഇളയ സഹോദരൻ അഭിഷേക് ബച്ചൻ ഒരു നടനും സഹോദരഭാര്യ ഒരു നടിയുമാണ്.
സ്വകാര്യജീവിതം 2017ലെ വോഗ് ബ്യൂട്ടി അവാർഡിൽ മാതാപിതാക്കളായ അമിതാഭ്, ജയ ബച്ചൻ, മകൾ നവ്യ നവേലി നന്ദ എന്നിവർക്കൊപ്പം ശ്വേത ബച്ചൻ.
അഭിനേതാക്കളായ അമിതാഭ് ബച്ചന്റെയും ജയാ ബച്ചന്റെയും മകളായി 1974 മാർച്ച് 17 നാണ് ശ്വേതയുടെ ജനനം.
ഹിന്ദി ചലച്ചിത്ര നടനും നിർമ്മാതാവുമായിരുന്ന രാജ് കപൂറിന്റെ മകൾ റിതു നന്ദയുടേയും രാജൻ നന്ദയുടെ മകൻ എസ്കോർട്ട്സ് ഗ്രൂപ്പ് വ്യവസായി നിഖിൽ നന്ദയെ 1997 ഫെബ്രുവരി 16-ന് ശ്വേത വിവാഹം കഴിച്ചു.
ദമ്പതികൾക്ക് നവ്യ നവേലി നന്ദ (ജനനം: ഡിസംബർ 1997), മകൻ അഗസ്ത്യ നന്ദ (ജനനം: നവംബർ 2000) എന്നീ രണ്ട് കുട്ടികളുണ്ട്.
ബോസ്റ്റൺ സർവ്വകലാശാലയിൽ വിദ്യാഭ്യാസം ചെയ്തു.
ശ്വേത മേനോൻ ഇംഗ്ലീഷ് വിലാസം https://ml.wikipedia.org/wiki/Shweta_Menon
ശ്വേത മേനോൻ (ജനനം: ഏപ്രിൽ 23, 1974) ഒരു ഇന്ത്യൻ ചലച്ചിത്ര അഭിനേത്രിയും, മോഡലറും, ടി.വി. അവതാരകയുമാണ്‌.
1994-ലെ ഫെമിന മിസ്സ് ഇന്ത്യ മത്സരത്തിൽ മൂന്നാം സ്ഥാനവും കരസ്ഥമാക്കിയിട്ടുണ്ട് ഇവർ.
ഒരു ബഹുരാഷ്ട്ര കമ്പനിയുടെ വൈസ് പ്രസിഡന്റായ ശ്രീവത്സൻ മേനോനുമായി 2011 ജൂൺ 18 - ന് ഇവർ വിവാഹിതയായി 2011-ലെ മികച്ച നടിക്കുള്ള കേരളസംസ്ഥാന പുരസ്കാരം ഇവർക്കു ലഭിച്ചു .
ആഷിഖ് അബു സംവിധാനം ചെയ്ത സാൾട്ട് ആൻ്റ് പെപ്പർ എന്ന ചിത്രത്തിലെ ഡബ്ബിംഗ് ആർട്ടിസ്റ്റ് മായ എന്ന കഥാപാത്രം വളരെ അധികം ശ്രദ്ധിക്കപ്പെട്ടു.
ശ്വേത ഒരേസമയം കൊമേഴ്‌സ്യൽ സിനിമകളിലും സമാന്തരസിനിമകളിലും ഭാഗമായി.
മലപ്പുറം ജില്ലയിലെ വളാഞ്ചേരിയിൽ നിന്നുള്ള നാരായണകുട്ടി,ശാരതാമേനോൻ ദമ്പതികളുടെ മകളായി ചാണ്ഡിഗഡിലാണ് ശ്വേത ജനിച്ചത്.
ശ്വേതയുടെ പിതാവ് ഇന്ത്യൻ വ്യോമസേനയിലായിരുന്നു ജോലി ചെയ്തിരുന്നത്.
കോഴിക്കോടിലെ കേന്ദ്രീയ വിദ്യാലയത്തിലായിരുന്നു ശ്വേതയുടെ പഠനം.
ആദ്യവിവാഹം ബോബി ബോസ്ലയുമായി.
അവർ പിന്നീട് വേർപിരിഞ്ഞു.
2011 ൽ തൃശൂർ സ്വദേശിയും മുംബൈയിൽ ബിസ്സിനസ്സുകാരനുമായ ശ്രീവൽസമേനോനുമായി വിവാഹിതയായി.
സബൈന മകളാണ്.
'അനശ്വരം' (1991) എന്ന മലയാളം ചിത്രത്തിലൂടെയാണ് ശ്വേത സിനിമാ അഭിനയം തുടങ്ങിയത്.
ജോമോൻ സംവിധായകൻ ആയ ഒരു മമ്മൂട്ടി ചിത്രം ആയിരുന്നു അത്.
ഈ സിനിമയ്ക്ക് ശേഷം   ശ്വേത മോഡലിങ്ങിലേയ്ക്ക് കടന്നു.
2008-ലെ കേരളസംസ്ഥാന ചലച്ചിത്രപുരസ്കാരങ്ങളിൽ മികച്ച സഹനടിക്കായി നാമനിർദ്ദേശം ലഭിച്ചിരുന്നു ശ്വേതയ്ക്ക്.
ഇഷ്ക് ആണ് ശ്വേതയുടെ ആദ്യ ഹിന്ദി ചിത്രം.
മോഡലിങ്ങ്
കാമസൂത്ര ഗർഭനിരോധന ഉറകളുടെ പരസ്യത്തിൽ അല്പവസ്ത്രധാരിണിയായി പ്രത്യക്ഷപ്പെട്ടതോടെയാണ് ശ്വേത പരസ്യരംഗത്ത് പ്രശസ്തയാവുന്നത് പുരസ്കാരങ്ങൾ മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം - 2011 പുറത്തേക്കുള്ള കണ്ണികൾ Shweta Menon എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ശ്വേത മേനോൻ അവലംബം ↑ ↑ ↑ http://www.mathrubhumi.com/movies-music/features/swethamenon-suicide-attempt-autobiography-malayalam-news-1.1086709 ↑ ശ്വേത മേനോന് Archived 2010-05-10 at the Wayback Machine .
താരാഗണ വൈബ്സൈറ്റ് നോക്കുക.
ശ്വേത മോഹൻ ഇംഗ്ലീഷ് വിലാസം https://ml.wikipedia.org/wiki/Sweta_Mohan
ഒരു ഇന്ത്യൻ ചലച്ചിത്രപിന്നണിഗായികയാണ് ശ്വേത മോഹൻ .
മലയാളം , തമിഴ് , കന്നട , തെലുഗു , ഹിന്ദി എന്നീ ഭാഷകളിൽ ശ്വേത പാടിയിട്ടുണ്ട്.
പിന്നണിഗായികയായ സുജാത മോഹന്റെ മകളാണ് ശ്വേത .
സ്റ്റെല്ല മരിയ കോളേജിൽ നിന്ന് ശ്വേത ബിരുദം പൂർത്തിയാക്കി.
2011 ജനുവരി 16-നു് സുഹൃത്തായ അശ്വിൻ ശശിയെ ശ്വേത വിവാഹം ചെയ്തു .
ശ്രദ്ധേയമായ ചില മലയാള ഗാനങ്ങൾ അമ്മ  മഴക്കാറിനു    - മാടമ്പി കോലക്കുഴൽ വിളികേട്ടോ  - നിവേദ്യം കുയിലേ പൂങ്കുയിലേ  - നോവൽ മാമ്പുള്ളി കാവിൽ  - കഥ പറയുമ്പോൾ കിളിച്ചുണ്ടൻ  മാവിൽ  - റോമിയോ എന്താണെന്നെന്നോടൊന്നും  - ഗോൾ മന്ദാരപ്പൂമൂളി  - വിനോദയാത്ര യമുന വെറുതെ  - ഒരേ കടൽ തൊട്ടാൽ  പൂക്കും - മോസ് ആൻഡ്‌ ക്യാറ്റ് ഒരു യാത്രാമൊഴി  - കുരുക്ഷേത്ര പ്രിയനുമാത്രം - റോബിൻഹുഡ് രാക്കുയിലിൻ  - സുൽത്താൻ ഒരു നാൾ  - തലപ്പാവ് സുന്ദരി ഒന്ന് - ലയൺ മാവിൻ ചോട്ടിലെ -ഒരുനാൾ വരും പുരസ്കാരങ്ങൾ 2007: മികച്ച ഗായികക്കുള്ള കേരള സർക്കാരിന്റെ ചലച്ചിത്രപുരസ്കാരം - നിവേദ്യം 2008: മലയാളചലച്ചിത്ര രംഗത്തെ മികച്ച പിന്നണിഗായികക്കുള്ള ഫിലിംഫെയർ അവാർഡ് - ഒരേ കടൽ 2008: മികച്ച പിന്നണിഗായികക്കുള്ള ഏഷ്യാനെറ്റ് ഫിലിം അവാർഡ് - നോവൽ മികച്ച പിന്നണിഗായികക്കുള്ള വനിതഫിലിം അവാർഡ് മികച്ച പിന്നണിഗായികക്കുള്ള ഫിലിം ക്രിട്ടിക്സ്  അവാർഡ് 2007: സൻഫീസ്റ്റ് ഇശൈ അരുവി അവാർഡ് അവലംബം ↑ {{ cite news }} : Check date values in: | accessdate= and | date= ( help ) ↑
ശ്വേതരക്താണു ഇംഗ്ലീഷ് വിലാസം https://ml.wikipedia.org/wiki/White_blood_cell
[[പ്രമാണം:രക്തകോശങ്ങൾ.jpg|thumb|right| രക്തകോശങ്ങളുടെ സ്കാനിംഗ് ഇലക്ട്രോൺ മൈക്രോസ്കോപ് ചിത്രം. കോശശരീരത്തിൽ നിന്ന് കൊച്ചുമുളപ്പുകൾ കാണുന്നവയാണു ശ്വേതരക്താണുക്കൾ. വലിയ തളികകൾ പോലെ അകം കുഴിഞ്ഞവയാണു അരുണരക്താണുക്കൾ . ചെറിയ തകിടുകൾ പോലെ ചിതറിക്കിടക്കുന്നവയാണു പ്ലേറ്റ്ലെറ്റുകൾ. അടയാളപ്പെടുത്തിയിരിക്കുന്നവ : 1. മോണസൈറ്റ് കോശം ; 2. ന്യൂട്രോഫിൽ കോശം ; 3.ലസികാണു ( ടി-ലസികാണു ആകാം); 4.
അരുണരക്താണു ; 5.
പ്ലേറ്റ്ലെറ്റുകളുടെ ഒരു കൂട്ടം.
പ്രതിരോധവ്യവസ്ഥയുടെ ഭാഗമായി ശരീരത്തെ രോഗാണുക്കളിൽ നിന്നും അന്യവസ്തുക്കളിൽ നിന്നും സംരക്ഷിക്കുന്ന രക്തകോശങ്ങളാണ്‌ ശ്വേതരക്താണുക്കൾ' അഥവാ ല്യൂക്കോസൈറ്റുകൾ .
ഇവയെല്ലാം മജ്ജയിലെ രക്തജനക വിത്തുകോശങ്ങളിൽ നിന്നാണ്‌ രൂപമെടുക്കുന്നത്.
രക്തം , [[ലസികാവ്യവസ്ഥ|ലസിക എന്നിവിയിലായി ശരീരമാസകലം ഇവ വിസ്ഥാപിക്കപ്പെട്ടിരിക്കുന്നു . ശ്വേതരക്താണുക്കളെ അവ പരിപക്വമാകുന്ന ശരീരഭാഗത്തിന്റെ അടിസ്ഥാനത്തിൽ മജ്ജാജന്യമെന്നും (myeloid) ലസികാജന്യമെന്നും (lymphoid) രണ്ട് അനുക്രമങ്ങളിലായി വർഗ്ഗീകരിച്ചിരിക്കുന്നു.
എന്നാൽ രൂപഘടനയുടെ അടിസ്ഥാനത്തിൽ കണികാമയകോശങ്ങളെന്നും (granulocytes) അകണകോശങ്ങളെന്നും (agranulocytes) ഇവയെ വിളിക്കുന്നു .
ശരീരത്തിലെ ശ്വേതരക്താണുക്കളുടെ എണ്ണം പലപ്പോഴും ആരോഗ്യസ്ഥിതിക്ക് സൂചകമാക്കി എടുക്കാറുണ്ട്.
4×10 9 മുതൽ 1.1×10 10 വരെ ശ്വേതരക്താണുക്കളാണ്‌ സാധാരണ ഒരു ലിറ്റർ രക്തത്തിലുണ്ടാവുക.
രക്തത്തിന്റെ ഒരു ശതമാനത്തോളം വരുമിത്.
ഒരു പരിധിയിലേറെ ശ്വേതരക്താണുക്കൾ ശരീരത്തിലുണ്ടാവുന്ന അവസ്ഥയെ ശ്വേതകോശികത (ല്യൂക്കോസൈറ്റോസിസ്) എന്നും തീരെ കുറവാകുന്ന അവസ്ഥയെ ശ്വേതാപക്ഷയം (ല്യൂക്കോപ്പീനിയ) എന്നും വിളിക്കുന്നു.
പേരിനു പിന്നിൽ അപകേന്ദ്രണത്തിനുശേഷം രക്തം ദ്രവഭാഗവും ഖരഭാഗവും ശ്വേതഭാഗവുമായി വേർതിരിഞ്ഞ് നിൽക്കുന്നതിന്റെ ചിത്രം.
ആന്റോണീ വാൻ ലീവൻഹൂക്ക് 1695-ൽ ചുവന്ന രക്താണുക്കളുടെ രൂപഘടനയും പ്രത്യേകതകളും വിശദീകരിച്ച്, ഒരുനൂറ്റാണ്ടോളം കഴിഞ്ഞാണു വെളുത്തരക്താണുക്കളുടെ കണ്ടെത്തൽ സംഭവിച്ചത്.
1843-ൽ ഫ്രാൻസിലെ ഗബ്രിയേൽ ആൻഡ്രാൽ (1797–1876), ഇംഗ്ലണ്ടിലെ വില്യം അഡിസൺ (1802–1881) എന്നിവർ സ്വതന്ത്രമായി നടത്തിയ ഗവേഷണങ്ങളുടെ ഫലമായാണ് ശ്വേതരക്താണുക്കളെ സംബന്ധിച്ച ആദ്യ വിശദീകരണങ്ങൾ ആധുനികശാസ്ത്രത്തിനു ലഭ്യമായത് .
വർണകങ്ങൾ കൃത്രിമമായി ചേർക്കാതിരിക്കുന്നിടത്തോളം നിറമില്ലാത്തവയാണു ശ്വേതരക്താണുക്കൾ.
ഒരു ടെസ്റ്റ് ട്യൂബിൽ രക്തത്തിന്റെ ദ്രവഭാഗത്തെയും ഖരഭാഗത്തെയും അപകേന്ദ്രണത്തിലൂടെ (centrifugation) വേർതിരിക്കാൻ ശ്രമിച്ചാൽ ജലവും മാംസ്യങ്ങളും അടങ്ങിയ രക്തദ്രവ്യം (plasma) മുകളിലും ചുവന്ന കോശങ്ങൾ അടങ്ങിയ ഖരഭാഗം താഴെയും, ശ്വേതരക്താണുക്കളും പ്ലേറ്റുകളും അടങ്ങിയ ഒരു “ശ്വേതപാളി” ഇവരണ്ടിനും ഇടയ്ക്കുമായി വരും.
മാംസ്യങ്ങളുടെ സാന്നിധ്യത്തിൽ രക്തദ്രവ്യം നേർത്ത മഞ്ഞനിറമാർന്നതായി കാണപ്പെടുന്നു.
ഇടയ്ക്ക് കാണുന്ന “ശ്വേതപാളി” യഥാർത്ഥത്തിൽ നിറമില്ലാത്തതാണ്.
നിറമില്ലാത്ത ദ്രവഭാഗത്ത് കാണപ്പെടുന്ന അണുക്കളെ ചുവന്ന രക്താണുക്കളിൽ നിന്നും വേർതിരിച്ച് പറയാനുള്ള സൌകര്യാർത്ഥമാണ് ഗ്രീക്കിൽ “വെളുത്ത” എന്നർത്ഥമുള്ള “ല്യൂക്കോ”യും കോശമെന്നർത്ഥമുള്ള “കൈറ്റോ”യും ചേർത്ത് ല്യൂക്കോസൈറ്റ് അഥവാ ശ്വേതാണു എന്ന് നാമകരണം ചെയ്യപ്പെട്ടത്.
ശ്വേതാണുക്കളിൽ ചിലത് ചുവന്ന രക്താണുക്കളോടൊപ്പം മജ്ജയിൽ നിന്നുണ്ടാവുകയും മജ്ജയിൽ ഭാഗികമായെങ്കിലും കോശപരിപക്വനം (maturation) സംഭവിക്കുകയും ചെയ്യുന്നവയാണ്.
അതിനാൽ അവയെ മജ്ജാജന്യമെന്ന് വിളിക്കുന്നു.
മറ്റു ചിലവ ലസികയിലും ലസികാഭകലകളിലും (Lymphoid tissues) ഉണ്ടാവുകയോ പരിപക്വമാവുകയോ ചെയ്യുന്നവയാണ്; ഇവ ലസികാജന്യമാണെന്ന് പറയാം.
എന്നാൽ ശ്വേതാണുക്കളെല്ലാം തന്നെ വിവിധാവസരങ്ങളിൽ ഏറിയോ കുറഞ്ഞോ രക്തചംക്രമണവ്യവസ്ഥയിൽ കാണപ്പെടുന്നവയാണ്.
അതുകൊണ്ട് രൂപരചനാപരമായി ഇവയെ കണികാമയകോശങ്ങളെന്നും അകണകോശങ്ങളെന്നും വർഗ്ഗീകരിക്കുന്നതാണ് കൂടുതൽ പ്രചാരമുള്ള രീതി.
രാസവസ്തുക്കൾ നിറഞ്ഞ കണികകളാൽ സമൃദ്ധമായവയെ കണികാമയമെന്നും അല്ലാത്തവയെ അകണകോശങ്ങളെന്നും ഇപ്രകാരം വിളിക്കുന്നു .
കണികാമയ ശ്വേതകോശങ്ങൾ
കോശദ്രവ്യത്തിൽ ധാരാളം കണികകളുള്ള ശ്വേതരക്താണുക്കളാണു കണികാമയ ശ്വേതകോശങ്ങൾ.
കണികാമയ കോശങ്ങൾ മൂന്നു തരത്തിലുണ്ട് : ന്യൂട്രോഫിൽ കോശങ്ങൾ, ബേയ്സോഫിൽ കോശങ്ങൾ, ഇയോസിനോഫിൽ , മാസ്റ്റ് കോശങ്ങൾ എന്നിവയാണവ.
ഒരു സാധാരണ സൂക്ഷ്മദർശിനി ഉപയോഗിച്ചു പഠിക്കുമ്പോൾ ഈ കണികകൾ നീല, ചുവപ്പ് തുടങ്ങിയ വർണങ്ങളിൽ അഭിരഞ്ജിക്കപ്പെട്ടതായി (stain) കാണാമെന്നതാണു ഈ പേരുകളുടെ അടിസ്ഥാനം .
പ്രതിരോധ പ്രവർത്തനത്തിന്റെ ഭാഗമായി ചില ധർമ്മങ്ങളനുഷ്ഠിക്കാൻ സജ്ജരായി നിൽക്കുന്ന കോശങ്ങളിലാണു കണികകൾ ഏറ്റവും വ്യക്തമായും സമൃദ്ധമായും കാണപ്പെടുന്നത്.
കണികാമയ ശ്വേതാണുക്കളുടെ കോശമർമ്മത്തിനു (nucleus) പലവിധരൂപങ്ങൾ കാണാം.
ഇക്കാരണത്താൽ അവയെ ബഹുരൂപകകോശമർമ്മികൾ (polymorphonuclear leukocytes) എന്നും വിളിക്കാറുണ്ട് .
എണ്ണത്തന്മാത്രകളാൽ നിർമ്മിതമായ ഒരു സ്തരമാണു കണികകളുടെ ആവരണമായി പ്രവർത്തിക്കുന്നത്.
കണികകളിൽ അടങ്ങിയിരിക്കുന്ന  രാസാഗ്നികളുൾപ്പടെയുള്ള പലതരം വസ്തുക്കളെ കണികാധേയഘടകങ്ങൾ എന്നുപറയുന്നു.
കോശപ്രതിപ്രവർത്തനങ്ങളുടെ ഭാഗമായി ഈ ശ്വേതാണുക്കൾ ഈ കണികാധേയഘടകങ്ങളെ പരിസരങ്ങളിൽ വിതറുന്നു.
ചില രസങ്ങൾ പ്രത്യൂർജ്ജതയുമായി ബന്ധപ്പെട്ട പ്രതിക്രിയകൾക്ക് കാരണമാകുന്നു, ചിലത് രാസാനുചലകഘടകങ്ങളായി വർത്തിച്ച് മറ്റ് കോശങ്ങളെ ആ പരിസരത്തേയ്ക്കാകർഷിക്കുന്നു.
കോശജ്വലനം , രക്തക്കുഴൽ‌വികാസം , നീർക്കെട്ട് , പേശീസങ്കോചം തുടങ്ങിയവയ്ക്ക് കാരണമാകാനും കണികാമയകോശങ്ങളിലെ കണികാധേയഘടകങ്ങൾക്ക് കഴിയും .
അകണ ശ്വേതകോശങ്ങൾ
ബഹുരൂപിത്വം കാണിക്കാത്ത കോശമർമ്മവും, മറ്റു തരം ശ്വേതാണുക്കളെ അപേക്ഷിച്ചു കണികകളില്ലാത്തതുമായ ശ്വേതരക്തകോശങ്ങളാണിവ.
മോണൊസൈറ്റ് , ബൃഹദ്ഭക്ഷകം , ലസികാണു എന്നിവയാണ് അകണ ശ്വേതാണുക്കൾ.
പേരിൽ “കണികകളില്ലാത്തത്” എന്ന അർത്ഥം ദ്യോതിപ്പിക്കുന്നുണ്ടെങ്കിലും നീല അഭിരഞ്ജകത്തിന്റെ സാന്നിധ്യത്തിൽ അവ്യക്തമായെങ്കിലും ദർശിക്കാവുന്ന ചില സവിശേഷ കണികകൾ ഇവയിലുമുണ്ട്.
എന്നാൽ  കണികാമയ ശ്വേതകോശങ്ങളിലേതുപോലെ വൈവിധ്യമാർന്ന രസങ്ങളെ വഹിക്കുന്നതല്ല ഈ കണികകൾ; ഇവയിലേറെയും കോശങ്ങളെയോ അവയുടെ ഭാഗങ്ങളെയോ വിഘടിപ്പിക്കാനും ലയിപ്പിക്കാനും  സഹായിക്കുന്ന ലയനരാസാഗ്നികൾ (lysozymes) സംഭരിച്ചവയാണ് .
അകണകോശങ്ങൾ മുഖ്യമായും ഭക്ഷകക്രിയയിൽ (phagocytosis) വൈദഗ്ദ്ധ്യം പ്രകടിപ്പിക്കുന്നവയാണ്.
പ്രതിരോധപ്രവർത്തനത്തിന്റെ ഭാഗമായി അപദ്രവ്യങ്ങളെയും അന്യകോശങ്ങളെയും അവയിലെ പ്രതിജനകങ്ങളുടെ സാന്നിധ്യത്തിൽ തിരിച്ചറിയുകയും അവയെ വിഴുങ്ങി, ഭാഗികമായോ പൂർണമായോ ദഹിപ്പിച്ച് മറ്റ് പ്രതിരോധകോശങ്ങൾക്ക് സമർപ്പിക്കുന്ന പ്രക്രിയയിൽ വ്യാപൃതരായവരാണ് ഇവ.
അതേസമയം ബി-ലസികാണുക്കളെ പോലുള്ള ചില കോശങ്ങൾ ഭക്ഷകക്രിയയോടൊപ്പം പ്രതിദ്രവ്യങ്ങളുടെ സൃഷ്ടിയിലും വൈദഗ്ദ്ധ്യം കാണിക്കുന്നു .
ധർമ്മങ്ങൾ ശ്വേതരക്താണു വിവരങ്ങളുടെ സംഗൃഹീത പട്ടിക കോശം സൂക്ഷ്മ രൂപം ഏകദേശ ചിത്രം മൊത്തം ശ്വേതാണുക്കളുടെ ഏകദേശ ശതമാനം മുതിർന്നവരിൽ കൂടുതൽ കാണുക: രക്തം കോശവ്യാസം ( μm ) ആക്രമിക്കുന്നത് എന്തിനെയൊക്കെ, മുഖ്യധർമ്മങ്ങൾ കോശമർമ്മം കണികകൾ ആയുർ ദൈർഘ്യം ന്യൂട്രോഫിൽ 54–62% 10–12 ബാക്റ്റീരിയ പൂപ്പൽ ബഹുപാളീകൃതം നനുത്തപ്രതലം, നേർത്ത പിങ്ക് നിറം (ഹീമറ്റോക്സിലിൻ, ഇയോസിൻ വർണ്ണകങ്ങൾ കൊണ്ട് അഭിരഞ്ജിപ്പിക്കുമ്പോൾ) 6 മണിക്കൂർ മുതൽ ഏതാനും ദിവസങ്ങൾ വരെ ( പ്ലീഹയിലും മറ്റ് ചില കലകളിലും ദിവസങ്ങളോളം) ഇയോസിനോഫിൽ 1–6% 10–12 വലിയ പരാദജീവികളെ പ്രത്യൂർജ്ജതയെയും കോശജ്വലനത്തെയും നയിക്കുകയും നിയന്ത്രിക്കുകയും ചെയ്യുന്നു.
ദ്വിപാളീകൃതം പിങ്ക് ഓറഞ്ച് നിറം ഇടകലർന്നത് 8–12 ദിവസങ്ങൾ (രക്തചംക്രമണ വ്യവസ്ഥയിൽ കറങ്ങി നടക്കുമ്പോൾ 4–5 മണിക്കൂറുകൾ) ബേയ്സോഫിൽ 1 %ത്തിൽ താഴെ 12–15 കോശജ്വലനപ്രക്രിയയിൽ ഹിസ്റ്റമീൻ ഉത്സർജ്ജിക്കുന്നു.
രണ്ടോ മൂന്നോ പാളികളായത് വലുതും നീലനിറമാർന്നതും ഏതാനും മണിക്കൂറുകൾ മുതൽ ദിവസങ്ങൾ വരെ ലസികാണു 25–33% 7–8 ബി-ലസികാണു : പ്രതിദ്രവ്യങ്ങളെ ഉത്സർജ്ജിക്കുകയും ടി-ലസികാണുക്കളെ സക്രിയമാക്കുകയും ചെയ്യുന്നു ടി-ലസികാണു : ടി-സഹായി കോശങ്ങൾ : ടി-, ബി- ലസികാണുക്കളെ ഉത്തേജിപ്പിക്കുകയും പ്രവർത്തനം നിയന്ത്രിക്കുകയും ചെയ്യുന്നു.
സി ഡി 8+ കോശവിഷകാരി ടി-ലസികാണു : വൈറസ് ബാധിച്ച കോശങ്ങളെയും അർബുദ കോശങ്ങളെയും .
γδ ടി-ലസികാണു : പ്രവർത്തനം നിലവിൽ അവ്യക്തം.
അനുവർത്തന പ്രതിരോധം , സഹജപ്രതിരോധം എന്നിവയ്ക്കിടയിലെ കണ്ണിയായി വർത്തിക്കുന്നുണ്ടാവാം .
ദാമക ടി-ലസികാണു : അണുബാധയ്ക്ക് എതിരെയുള്ള പ്രതിരോധ വ്യവസ്ഥയുടെ പ്രവർത്തനത്തിനു ശേഷം അതിനെ തിരിച്ച് സാധാരണ ആവസ്ഥയിലേക്ക് നിയന്ത്രിച്ചു കൊണ്ടുവരുന്നു.
അമിത പ്രതിരോധ പ്രവർത്തനങ്ങളെ ദമനം (suppress) ചെയ്ത് സ്വയം‌പ്രതിരോധാവസ്ഥ ഉണ്ടാകാതെ നോക്കുന്നു.
പ്രാകൃതിക കൊലയാളികോശം : വൈറസ് ബാധിച്ച കോശങ്ങളെയും അർബുദ കോശങ്ങളെയും കൊല്ലുന്നു.
കടുത്ത നിറം ആർജ്ജിക്കുന്നു, കോശമധ്യത്തിൽ നിന്ന് അകന്നു നിൽക്കുന്ന കോശമർമ്മം (ഉൽക്കേന്ദ്രം) കണികകൾ അവ്യക്തം.
കോശമാകെ നിറഞ്ഞുനിൽക്കുന്ന വലിയ, കടും നിറമാർന്ന കോശമർമ്മം.
അതിനുചുറ്റും നേർത്ത പിങ്ക് നിറമുള്ള അല്പമാത്രമായ കോശദ്രവ്യം ആഴ്ചകൾ മുതൽ അനവധി വർഷങ്ങൾ മോണസൈറ്റ് 2–10% 14–17 രക്തചംക്രമണവ്യവസ്ഥയിൽ നിന്ന് മറ്റ് കലകളിലേക്ക് ഇവ കുടിയേറുകയും അവിടെ ഭക്ഷകകോശങ്ങളായോ ദ്രുമികകോശങ്ങളായോ രൂപം മാറി വാസമുറപ്പിക്കുകയും ചെയ്യുന്നു പയറിന്റെ ആകൃതിയിൽ ഒരുഭാഗം അകത്തേയ്ക്ക് കുഴിഞ്ഞും മറുഭാഗം പുറത്തേയ്ക്ക് തള്ളിയും കണികകൾ ഇല്ല മണിക്കൂറുകൾ മുതൽ ഏതാനും ദിവസങ്ങൾ ബൃഹദ് ഭക്ഷകകോശം 21 (മനുഷ്യനിൽ) ഭക്ഷകക്രിയ വഴി കോശഭാഗങ്ങളെയും അണുക്കളെയും നശിപ്പിക്കുകയും  ഭാഗികമായി ദഹിപ്പിച്ച് അവയുടെ പ്രതിജനകങ്ങളെ ലസികാണുക്കൾക്ക് സമർപ്പിച്ച് അവയെ സക്രിയമാക്കുകയും ചെയ്യുന്നു.
ഉത്തേജിത അവസ്ഥയിൽ: ദിവസങ്ങളോളം അപക്വ അവസ്ഥയിൽ: മാസങ്ങൾ മുതൽ വർഷങ്ങൾ വരെ ദ്രുമികകോശം പ്രതിജനകസമർപ്പണം സാധ്യമാക്കുകയും അതുവഴി ടി-ലസികാണുക്കളെ ഉത്തേജിപ്പിക്കുകയും ചെയ്യുന്നു ബൃഹദ് ഭക്ഷകങ്ങൾക്ക് സമാനം അവലംബം പുറത്തേയ്ക്കുള്ള കണ്ണികൾ വിസ്കോൺസിൻ ഓൺ‌ലൈൻ ഡിജിറ്റൽ ഗ്രന്ഥശാലയുടെ ശ്വേതരക്താണു വിവരസംഗ്രഹ താൾ.
(വിസ്കോൺസിൻ ടെക്നിക്കൽ കോളെജ് സിസ്റ്റം വികസിപ്പിച്ചത്).
Molecular Biology of the Cell എന്ന പുസ്തകത്തിലെ പ്രസക്ത താൾ .
അമേരിക്കൻ ഐക്യനാട് ദേശീയ വൈദ്യശാസ്ത്ര ഗ്രന്ഥശാലയുടെ പുസ്തകഷെല്ഫ് വെബ് താളിൽ ലഭ്യമായത്.
Alberts B,Johnson A, Lewis J, Raff M, Roberts K, and Walter P (2002).
Molecular Biology of the Cell, 4th ed .
New York: Garland Science; 2002.
ISBN 0-8153-4072-9 .